Þröstur Leó Gunnarsson

**Þröstur Leó Gunnarsson** (fæddur 23. apríl 1961) er íslenskur leikari sem hefur leikið í mörgum kvikmyndum, til dæmis *[[Nói albinói|Nóa albínóa]]*, *[[Reykjavík Rotterdam]]* og *[[Brúðguminn|Brúðgumanum]]*. Hann hefur tvisvar unnið til Edduverðlauna sem besti leikari í aukahlutverki.

Þröstur útskrifaðist frá Leiklistarskóla Íslands vorið 1985 og hóf þá störf hjá Leikfélagi Reykjavíkur. Næstu ár tók hann þátt í flestum uppsetningum leikfélagsins, m.a. *[[Þrúgur reiðinnar|Þrúgum reiðinnar]]* eftir John Steinbeck, *[[Platonov]]* eftir Anton Tsjekov, *Degi vonar* eftir Birgi Sigurðsson og *[[Hamlet]]* eftir William Shakespeare. Þröstur var ógleymanlegur Hamlet árið 1988 í Iðnó og tíu árum síðar var hann frábær í hlutverki hins geðsjúka Frankós í leikritinu *Trainspotting* sem sýnt var í Loftkastalanum.

Upphafið af kvikmyndaferli hans var hlutverk í myndinni *[[Eins og skepnan deyr]]* sem Hilmar Oddsson leikstýrði árið 1986. Upp úr því birtist hann í fjölda kvikmynda og sjónvarpsþátta, líklega er hann þekktastur fyrir hlutverk sín í *[[101 Reykjavík]]* sem Baltasar Kormákur leikstýrði, *[[Nói albinói|Nóa albínóa]]* eftir Dag Kára og mörgum Áramótaskaupum Ríkissjónvarpsins,.

Árið 2003 vann Þröstur Leó Edduna sem besti leikari í aukahlutverki í *Nóa albínóa*, árið 2008 sem besti leikari í aukahlutverki í *Brúðgumanum* og 2024 sem besti leikari í aðalhlutverki í *Á ferð með mömmu*.

Í maí 2009 leikstýrði hann leikritinu *[[Við borgum ekki! Við borgum ekki!]]* í Borgarleikhúsinu en efnistök voru íslenska fjármálahrunið og afleiðingar þess.

Þröstur lenti í sjóslysi þegar fiskibátnum Jóni Hákoni frá Patreksfirði hvolfdi úti fyrir Aðalvík á Hornströndum 7. júlí 2015. Þröstur komst upp á kjöl bátsins og náði að bjarga tveimur félögum sínum en einn fórst í slysinu. Þröstur var valinn maður  ársins 2015 á Rás 2.

## Kvikmynda- og sjónvarpsferill
*1986 *[[Eins og skepnan deyr]]* 
*1987 *[[Áramótaskaup 1987]]* 
*1989 *[[Flugþrá]]* - Drengur
*1989 *[[Magnús]]* – Gísli
*1992 *[[Sódóma Reykjavík]]*  – Áslákur
*1993 *[[Í ljósakiptunum (íslensk kvikmynd)|Í ljósaskiptunum]]* - Íslenskt myndband
*1995 *[[Tár úr steini]]*  – Jón
*1996 *[[Áramótaskaup 1996]]* 
*1997 *[[Perlur og svín]]* – Erlingur
*1997 *[[Stikkfrí]]*  – Siggi
*1998 *[[Áramótaskaup]] 1998* 
*1999 * [[Áramótaskaup 1999|Skaupið]]: 1999* 
*2000 *[[101 Reykjavík]]* – Brúsi
*2000 *[[Óskabörn þjóðarinnar]]* 
*2001 *[[No Such Thing (film)|No Such Thing]]* – Stýrimaður
*2002 *[[Hafið (kvikmynd)]]*  – Kalli Bumba
*2003 *[[Nói albínói]]*  – Kiddi Beikon
*2003 *[[Þriðja nafni]]*  – Arnar
*2003 *[[Njálssaga]]* – Melkólfur
*2004 *[[Áramótaskaup 2004]]*  
*2005 *[[Carjackin]]* - Umboðsmaður
*2005 *[[Beowulf & Grendel]]* – Varðmaður
*2006 *[[Köld slóð]]* – Baldur Maríusson
*2007 *[[Foreldrar]]* – Addi
*2008 *[[Support]]* (stuttmynd) - sjúklingur í sjálfsvígshættu
*2008 *[[Brúðguminn]]*  – Börkur
*2008 *[[Sveitabrúðkaup]]*  – Svanur
*2008 *[[Reykjavik-Rotterdam]]* – Jensen
*2009 *[[Reyndu aftur]]* (stuttmynd) – Axel
*2009 *[[Hamarinn]]*  (Sjónvarpsþáttaröð)– Freyr
*2010 *[[Kóngavegur]]*  – Kári
*2010 *[[Algjör Sveppi og dularfulla hótelherbergið]]* – Jón Gamli
*2011 *[[Eldfjall (kvikmynd)]]* - Húsvörður
*2012 *[[Svartur á leik]]* – Jói Faró 
*2012 *[[Djúpið]] – Lárus
*2013 *Málmhaus* - Gunnar
*2014 *Harry & Heimir: Morð eru til alls fyrst* - Sigtryggur Klein
*2015 *Pale Star* - Ari
*2016 *Eiðurinn - Eldri maður
*2017 *[[Ég man þig]]* - Skipstjóri
*2017 *[[Hversdagsreglur]]*
*2018 *[[Flateyjargátan]]* - Sjómaður
*2020 *[[Síðasta veiðiferðin]]* - Hansi
*2022 *[[Allra síðasta veiðiferðin]]* - Hansi
*2023 *Napóleonskjölin*
*2023 *Á ferð með mömmu*

## Tilvísanir


## Tenglar
* Þröstur Leó Gunnarsson á IMDB